CELEX: 32006D0474
Language: lv
Date: 2006-07-06 00:00:00
Title: 2006/474/EK: Komisijas Lēmums ( 2006. gada 6. jūlijs ) profilakses pasākumiem pret A tipa H5N1 apakštipa gripas vīrusa izraisītu ļoti patogēnas putnu gripas izplatību to putnu vidū, kas tiek turēti dalībvalstu zooloģiskajos dārzos, apstiprinātās iestādēs, institūtos vai centros, un par Lēmuma 2005/744/EK atcelšanu  (izziņots ar dokumenta numuru K(2006) 3054)   (Dokuments attiecas uz EEZ)

8.7.2006   
            
            
               LV
            
            
               Eiropas Savienības Oficiālais Vēstnesis
            
            
               L 187/37
            
         
      KOMISIJAS LĒMUMS
   
   (2006. gada 6. jūlijs)
   profilakses pasākumiem pret A tipa H5N1 apakštipa gripas vīrusa izraisītu ļoti patogēnas putnu gripas izplatību to putnu vidū, kas tiek turēti dalībvalstu zooloģiskajos dārzos, apstiprinātās iestādēs, institūtos vai centros, un par Lēmuma 2005/744/EK atcelšanu
   (izziņots ar dokumenta numuru K(2006) 3054)
   (Dokuments attiecas uz EEZ)
   (2006/474/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (1), un jo īpaši tās 10. panta 4. punktu,
   ņemot vērā Padomes 2005. gada 20. decembra Direktīvu 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK (2), un jo īpaši tās 56. panta 3. punktu, 57. panta 2. punktu, 63. panta 3. punktu un 66. panta 2. punktu,
   tā kā:
   
               (1)
            
            
               Putnu gripa ir vīrusa ierosināta mājputnu un putnu infekcijas slimība, kas izraisa nāvi un traucējumus, kuri var ātri iegūt epizootijas apmērus, kas, ļoti iespējams, var nopietni apdraudēt dzīvnieku un sabiedrības veselību un strauji samazināt putnkopības rentabilitāti.
            
         
               (2)
            
            
               Ar Komisijas 2005. gada 21. oktobra Lēmumu 2005/744/EK, ar ko nosaka profilakses prasības attiecībā uz A tipa H5N1 apakštipa gripas vīrusa izraisītu ļoti patogēno putnu gripu pret slimību uzņēmīgiem putniem, kas tiek turēti dalībvalstu zooloģiskajos dārzos, pieņemtas dažas prasības attiecībā uz biodrošību un zooloģisko dārzu putnu vakcināciju, ņemot vērā risku, ko rada A tipa H5N1 apakštipa gripas vīrusa izraisīta ļoti patogēna putnu gripa (3). Šajā lēmumā arī paredzēts, ka dalībvalstis iesniedz Komisijai zooloģisko dārzu putnu vakcinācijas plānus.
            
         
               (3)
            
            
               Direktīvā 2005/94/EK izklāstīti noteikumi, kas regulē profilaktiskās vakcinācijas ieviešanu pret putnu gripu, tostarp nebrīvē, piemēram, zooloģiskajos dārzos, turētiem putniem, un paredzēti sīki izklāstīti noteikumi, kas attiecīgi jāpieņem Komisijai. Šajā direktīvā arī paredzēts, ka dalībvalstis iesniedz Komisijai apstiprināšanai mājputnu vai citu nebrīvē turētu putnu profilaktiskās vakcinācijas plānus.
            
         
               (4)
            
            
               Padomes 1999. gada 29. marta Direktīvā 1999/22/EK attiecībā uz savvaļas dzīvnieku turēšanu zooloģiskajos dārzos (4) definēti zooloģiskie dārzi, uz kuriem attiecas minētā direktīva. Šī definīcija jāņem vērā šajā lēmumā.
            
         
               (5)
            
            
               Padomes 1992. gada 13. jūlija Direktīvā 92/65/EEK, kurā izklāstītas prasības attiecībā uz dzīvnieku veselību, kas reglamentē tādu dzīvnieku, spermas, olšūnu un embriju tirdzniecību un ievešanu Kopienā, uz kuriem neattiecas dzīvnieku veselības prasības, kuras iekļautas Direktīvas 90/425/EEK A pielikuma I iedaļā (5) minētajos īpašajos Kopienas noteikumos, paredzēti noteikumi attiecībā uz dzīvnieku tirdzniecību starp apstiprinātām iestādēm, institūtiem vai centriem.
            
         
               (6)
            
            
               Ņemot vērā to atrašanos nebrīvē, zooloģiskajos dārzos un apstiprinātās iestādēs, institūtos vai centros turēti putni parasti nenonāk saskarē ar mājputniem vai citiem nebrīvē turētiem putniem un tādēļ nerada inficēšanas risku mājputniem vai citiem nebrīvē turētiem putniem, un, ņemot vērā zooloģiskajos dārzos turēto putnu vērtību, šādu putnu profilaktiska vakcinācija varētu būt papildu profilaktisks pasākums. Tādēļ ir lietderīgi Kopienas līmenī noteikt arī sīki izklāstītus noteikumus attiecībā uz zooloģiskajos dārzos, apstiprinātās iestādēs, institūtos vai centros turētu putnu vakcināciju, kuras dalībvalstīm jāievēro, ja tās uzskata par lietderīgu vakcinēt šādus putnus.
            
         
               (7)
            
            
               Ir lietderīgi noteikt Kopienas līmeņa biodrošības pasākumus, lai veiktu profilaksi attiecībā uz A tipa H5N1 apakštipa gripas vīrusa izraisītu ļoti patogēnu putnu gripu putniem, kas tiek turēti dalībvalsts zooloģiskajos dārzos, apstiprinātās iestādēs, institūtos vai centros, lai tādējādi aizsargātu savvaļas faunu un saglabātu bioloģisko daudzveidību.
            
         
               (8)
            
            
               Ir lietderīgi apstiprināt vakcinācijas plānus, ko dalībvalstis iesniegušas saskaņā ar Lēmumu 2005/744/EK un ar Direktīvu 2005/94/EK.
            
         
               (9)
            
            
               Skaidrības labad ir lietderīgi atcelt Lēmumu 2005/744/EK un to aizstāt ar šo lēmumu.
            
         
               (10)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   1.   Lēmumā ir iekļauti sīki noteikumi:
   
               a)
            
            
               kas jāpiemēro, lai izvairītos no A tipa H5N1 apakštipa gripas vīrusa (“HPAI H5N1”) izraisītas ļoti patogēnas putnu gripas pārnešanas no savvaļā mītošiem putniem uz zooloģiskajos dārzos, apstiprinātās iestādēs institūtos un centros turētiem putniem;
            
         
               b)
            
            
               zooloģiskajos dārzos, apstiprinātās iestādēs, institūtos un centros turēto putnu vakcinācijai.
            
         2.   Ar šo lēmumu apstiprina dažus vakcinācijas plānus attiecībā uz putniem, kas atrodas zooloģiskajos dārzos, apstiprinātās iestādēs, institūtos un centros, kuru saraksts Komisijai iesniegts saskaņā ar Lēmuma 2005/744/EK 5. panta 1. punktu, un profilaktiskās vakcinācijas plānus saskaņā ar Direktīvas 2005/94/EK 56. panta 2. punktu.
   2. pants
   Šajā lēmumā piemēro Direktīvas 2005/94/EK definīcijas.
   Turklāt piemēro Direktīvas 1999/22/EK 2. pantā iekļauto zooloģisko dārzu definīciju un Direktīvas 92/65/EEK 2. panta 1. punkta c) apakšpunktā iekļauto apstiprinātas iestādes, institūta un centra definīciju.
   3. pants
   Dalībvalstis, ņemot vērā I pielikumā noteiktos kritērijus un riska faktorus, veic piemērotus un īstenojamus pasākumus, lai mazinātu risku, ka HPAI H5N1 no savvaļas putniem varētu tikt pārnesti uz zooloģiskajos dārzos, apstiprinātās iestādēs, institūtos vai centros turētiem putniem.
   Atkarībā no konkrētās epidemioloģiskās situācijas minētos pasākumus jo īpaši attiecina uz to, lai novērstu savvaļā mītošu putnu, jo īpaši ūdensputnu, tiešu un netiešu saskari ar zooloģiskajos dārzos, apstiprinātās iestādēs, institūtos un centros turētiem putniem.
   4. pants
   Profilaktiskās vakcinācijas plāni pret HPAI H5N1, ko dalībvalstis iesniegušas saskaņā ar Direktīvas 2005/94/EK 56. panta 2. punktu, pamatojoties uz riska novērtējumu, paredzēti putniem, kas atrodas zooloģiskajos dārzos, apstiprinātās iestādēs, institūtos un centros.
   Ja dalībvalstis saskaņā ar Direktīvas 2005/94/EK 56. panta 2. punktu iesniedz profilaktiskās vakcinācijas plānus pret HPAI H5N1, kas paredzēti putniem, kas atrodas zooloģiskajos dārzos, apstiprinātās iestādēs, institūtos un centros,
   
               a)
            
            
               šos plānus sagatavo saskaņā ar šā lēmuma II pielikumā noteiktajām prasībām; un
            
         
               b)
            
            
               tajos papildus Direktīvas 2005/94/EK 56. panta 2. punktā minētajai informācijai norāda precīzas to zooloģisko dārzu, apstiprināto iestāžu, institūtu un centru adreses, kuros jāveic profilaktiskā vakcinācija.
            
         5. pants
   1.   Ar šo apstiprina profilaktiskās vakcinācijas plānus, ko dalībvalstis iesniegušas saskaņā ar Direktīvas 2005/94/EK 56. panta 2. punktu un kas ir uzskaitīti šī lēmuma III pielikumā.
   2.   Šī panta 1. punkta nozīmē ar šo uzskata par apstiprinātiem dalībvalstu iesniegtos vakcinācijas plānus attiecībā uz putniem, kas atrodas zooloģiskajos dārzos, apstiprinātās iestādēs, institūtos un centros, ko dalībvalstis iesniegušas saskaņā ar Lēmumu 2005/744/EK un kas uzskaitīti šī lēmuma III pielikumā.
   3.   Komisija publicē profilaktiskās vakcinācijas plānus attiecībā uz tādu putnu vakcināciju, kuri tiek turēti zooloģiskajos dārzos, apstiprinātās iestādēs, institūtos un centros, kas uzskaitīti III pielikumā.
   6. pants
   Dalībvalstis nekavējoties veic pasākumus, kas vajadzīgi, lai izpildītu šo lēmumu. Dalībvalstis par to tūlīt informē Komisiju.
   7. pants
   Lēmums 2005/744/EK ir atcelts.
   8. pants
   Šis lēmums ir adresēts dalībvalstīm.
   
      Briselē, 2006. gada 6. jūlijā
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 224, 18.8.1990., 29. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 2002/33/EK (OV L 315, 19.11.2002., 14. lpp.).
   
      (2)  OV L 10, 14.1.2006., 16. lpp.
   
      (3)  OV L 279, 22.10.2005., 75. lpp.
   
      (4)  OV L 94, 9.4.1999., 24. lpp.
   
      (5)  OV L 268, 14.9.1992., 52. lpp. Direktīvā jaunākie grozījumi izdarīti ar Direktīvu 2004/68/EK (OV L 226, 25.6.2004., 128. lpp.).
   
      I PIELIKUMS
      Kritēriji un riska faktori, kas jāņem vērā, piemērojot 3. pantā izklāstītos pasākumus atsevišķos zooloģiskajos dārzos, apstiprinātās iestādēs, institūtos un centros
      
                  1)
               
               
                  Zooloģiskais dārzs, apstiprināta iestāde, institūts vai centrs atrodas gājputnu migrācijas ceļu joslā, jo īpaši, ja tie ir putni, kas lido no Āfrikas, Vidusāzijas un Austrumāzijas, Kaspijas jūras un Melnās jūras apgabaliem;
               
            
                  2)
               
               
                  Attālums no zooloģiskā dārza, apstiprinātas iestādes, institūta vai centra līdz mitrājiem, piemēram, dīķiem, purviem, ezeriem vai upēm, kur mēdz pulcēties migrējošie ūdensputni;
               
            
                  3)
               
               
                  Zooloģiskais dārzs, apstiprināta iestādes, institūts vai centrs atrodas apgabalā, kurā ir liels gājputnu, jo īpaši migrējošo ūdensputnu blīvums.
               
            
   
      II PIELIKUMS
      Prasības profilaktiskās vakcinācijas izmantošanai
      
                  1.
               
               
                  Veicamās vakcinācijas apmērs
               
               
                  Vakcināciju veic tikai putniem, kas atrodas zooloģiskajā dārzā, apstiprinātā iestādē, institūtā un centrā.
               
            
                  2.
               
               
                  Vakcinējamo putnu sugas
               
               
                  Jāsagatavo vakcinējamo putnu saraksts, norādot individuālo identifikāciju, un tas jāuzglabā vismaz 10 gadus pēc vakcinācijas dienas.
               
            
                  3.
               
               
                  Vakcinācijas ilgums
               
               
                  Visus zooloģiskajā dārzā vai apstiprinātās iestādēs, institūtos vai centros vakcinējamos putnus vakcinē cik drīz vien iespējams. Jebkurā gadījumā ikviena vakcinācija zooloģiskajā dārzā jāpabeidz cik drīz vien iespējams, bet ne vēlāk kā vienas nedēļas laikā.
               
            
                  4.
               
               
                  Īpašs aprites pārtraukums attiecībā uz vakcinētiem putniem un vakcinētu putnu izcelsmes produktiem
               
               
                  Vakcinētu putnu pārvietošanu vienā dalībvalstī vai uz citām dalībvalstīm starp apstiprinātām iestādēm, institūtiem vai centriem saskaņā ar Direktīvu 92/65/EEK atļauj gadījumā, ja putni nāk no zooloģiskā dārza vai apstiprinātas iestādes, institūta vai centra, kas atrodas apgabalā, uz kuru neattiecas nekādi dzīvnieku veselības ierobežojumi attiecībā uz HPAI. Šādus vārdus iekļauj veselības sertifikātā, kas sniegts Direktīvas 92/65/EEK E pielikuma 3. daļā:
                  “putni atbilst Lēmumam 2006/474/EK un ir vakcinēti pret AI …. … …. Vakcīna… … …”
                  Ja šie nosacījumi nav izpildīti, vakcinētu putnu tirdzniecību vai pārvietošanu no viena zooloģiskā dārza uz otru tajā pašā dalībvalstī var veikt tikai oficiālā uzraudzībā vai ar otras dalībvalsts īpašu atļauju.
                  Par vakcinētu putnu jebkāda veida pārvietošanu starp dalībvalstīm izcelsmes vietas kompetentā iestāde paziņo saņēmējas vietas kompetentajai iestādei, izmantojot TRACES.
                  Šādu putnu izcelsmes produkti nedrīkst nonākt pārtikas apritē.
               
            
                  5.
               
               
                  Vakcinēto putnu īpašā identifikācija un īpašā reģistrācija
               
               
                  Vakcinētajiem putniem jābūt individuāli identificējamiem, un šo putnu identitātes ierakstiem jābūt attiecīgi skaidri reģistrētiem. Ja iespējams, vakcinācijas laikā izmanto neizdzēšamu identifikāciju, lai iezīmētu vakcinētos putnus.
               
            
                  6.
               
               
                  Vakcinācijas kampaņas norise
               
               
                  Vakcināciju veic oficiāla kompetento iestāžu veterinārārsta uzraudzībā. Jāveic pasākumi, kas vajadzīgi, lai novērstu iespējamu vīrusa izplatīšanos. Visi vakcīnu atlikumi jānodod vakcīnu sadales punktā, pievienojot rakstisku apliecinājumu par vakcinēto putnu un izmantoto vakcīnas devu skaitu.
                  Ja iespējams, pirms vakcinācijas un vismaz 30 dienas pēc vakcinācijas ņem asins paraugus putnu gripas seroloģiskajai pārbaudei. Ieraksti par pārbaužu rezultātiem jāsaglabā vismaz 10 gadus.
               
            
                  7.
               
               
                  Izmantojamā vakcīna
               
               
                  Izmantojamajai inaktivētajai vakcīnai jābūt atbilstoši veidotai un iedarbīgai pret cirkulējošo vīrusa tipu. To izmanto saskaņā ar ražotāja un/vai veterināro iestāžu norādījumiem.
               
            
                  8.
               
               
                  Komisijai sniedzamā informācija par šī plāna īstenošanu
               
               
                  Pārtikas aprites un dzīvnieku veselības pastāvīgajā komitejā jāiesniedz Komisijai un dalībvalstīm paredzēts sīks ziņojums par plāna izpildi, ieskaitot veikto pārbaužu rezultātus.
               
            
   
      III PIELIKUMS
      Apstiprinātu profilaktiskās vakcinācijas plānu saraksts putniem, kas tiek turēti dalībvalstu zooloģiskajos dārzos, apstiprinātās iestādēs, institūtos un centros
      
                  Kods
               
               
                  Dalībvalsts
               
               
                  Plāna iesniegšanas datums
               
            
                  AT
               
               
                  Austrija
               
               
                  2006. gada 21. aprīlis
               
            
                  BE
               
               
                  Beļģija
               
               
                  2006. gada 10. februāris
               
            
                  CZ
               
               
                  Čehija
               
               
                  2006. gada 21. marts
               
            
                  DE
               
               
                  Vācija
               
               
                  2006. gada 31. marts
               
            
                  DK
               
               
                  Dānija
               
               
                  2006. gada 20. februāris
               
            
                  EE
               
               
                  Igaunija
               
               
                  2006. gada 6. marts
               
            
                  ES
               
               
                  Spānija
               
               
                  2006. gada 27. februāris
               
            
                  FR
               
               
                  Francija
               
               
                  2006. gada 20. februāris
               
            
                  HU
               
               
                  Ungārija
               
               
                  2006. gada 1. marts
               
            
                  IE
               
               
                  Īrija
               
               
                  2006. gada 6. marts
               
            
                  IT
               
               
                  Itālija
               
               
                  2006. gada 6. marts
               
            
                  LT
               
               
                  Lietuva
               
               
                  2006. gada 6. marts
               
            
                  LV
               
               
                  Latvija
               
               
                  2006. gada 28. februāris
               
            
                  NL
               
               
                  Nīderlande
               
               
                  2005. gada 16. novembris
               
            
                  PT
               
               
                  Portugāle
               
               
                  2005. gada 29. novembris
               
            
                  SE
               
               
                  Zviedrija
               
               
                  2006. gada 28. februāris
               
            
                  UK
               
               
                  Apvienotā Karaliste
               
               
                  2006. gada 4. aprīlis